Klas van 2020 in die kollig: Luka Venter van Curro Mount Richmore | AWSUM School News }
Home›Regional News›Kwazulu-Natal›Durban and Durban North›Curro Mount Richmore›Klas van 2020 in die kollig: Luka Venter van Curro Mount Richmore
AWSUM gesels met Luka Venter van Curro Mount Richmore se o.13 eerstespan seunshokkie en hy speel vleuel.
Hierdie is 'n moeilike jaar vir die graag 7's van 2020. Hoe voel jy oor die sport jaar wat verlore is? Ek het regtig uitgesien na my laaste jaar se sport in die laerskool. Ek is nogals teleurgesteld dat helfde van die jaar se sportgeleenthede nie meer daar is vir ons nie. Ek het uitgesien na al die lekker tye op die sportveld en opwindende wedstryde.
Waarna het jy die meeste uitgesien hierdie seisoen? Ek het uitgesien na al die besige oefeninge elke week, maar ek het nog altyd meer van die wedstryde gehou. My hart is gebreek dat die Ilembe proewe afgestel is.
Hoe het jul vooruitsigte as span vir hierdie seisoen gelyk en wie dink jy sou jou taaiste teenstaander wees? Ons span was almal baie entoesiasties en toegewyd vir die jaar se hokkie. Ek dink ons het 'n goeie kans gestaan om 'n paar wedstryde te wen en spesifiek as span baie lekker saam te speel. Ons span het goed gelyk en sou 'n goeie seisoen gehad het. Ons grootste kompetisie is ons buurskool Ashton Ballito. Hulle fokus op hulle hokkie en het baie goeie fasiliteite. Hulle seniorspan is goed en dit sou al ons energie gevat het om hulle te wen. Maar ons spangees sou daarvoor sorg!
Enige speler, in jou opinie, in jul span, waarop die publiek uitgemis het om hulle te sien speel, en hoekom? Ek dink Dino Bezuidenhoudt is 'n goeie en interessante hokkiespeler. Dit is opwindend om hom te sien speel in die voorlyn waar hy altyd 'n kreatiewe manier vind om 'n doel te skiet.
Wat maak dit spesiaal om vir Curro Mt Richmore se eerstespan uit te draf? Ons is die eerste groep wat van graad 1 tot graad 7 in CMR was, en al 7 jaar vir hulle kon sport doen. So my seniorjaar as deel van die eerstespan was vir my die hoogtepunt van al 7 jaar in 'n nuwe skool.
Wat is jou beste herhinnering op die hokkieveld? Ek en Josh het laas jaar saam die lekkerste doel geskiet ooit. Ek het as vleuel tot op die verste sirkelrand gekom en reguit voor die doelhok oorgeslaan, waar Josh die bal ingetik het. Dit was asof ons dit al jare oefen!
Hoekom sal jy Curro Mt Richmore aanbeveel vir toekomstige skoliere? Ek het my 7 jaar in CMR baie geniet! Die onderwysers is spesiaal en elkeen het 'n spesiale verhouding met elke leerder gehad. Die sportafrigters is so goed en het ons soveel geleer oor elke sport en nog meer oor die lewe en dat wen belangrik is al 'n doelwit, maar glad nie die belangrikste ding is nie!
Waarop fokus jy vir die res van 2020? Ek sien dit as 'n geleentheid om anders sportsoorte ook aan te leer en het begin perdry, wat baie pret is, en harder werk as wat mens dink! Ek het 6 maande oor om op my akademie te fokus en hoop om met 'n gemiddeld te eindig waarop ek trots is!
Na watter hoërskool gaan jy volgende jaar? Ek bly net hier in Ballito by Hoërskool Curro Mount Richmore.
Het jy 'n boodskap vir jou spanmaats van 2020? Ek moedig julle aan om nie hierdie tyd as 'n slegte of verlore tyd te sien nie…leer enige ander sport aan, of leer 'n nuwe taal, of enige iets nuuts en interessant!